b'\n_START_ARTICLE_\nKabinetinis peilis\n_START_PARAGRAPH_\nKabinetinis peilis, popieriaus peilis\xc2\xa0\xe2\x80\x93 peilis, skirtas naudoti kabinete sulenkt\xc5\xb3 popieriaus lap\xc5\xb3 pjaustymui (ir tikr\xc5\xb3j\xc5\xb3 tai pl\xc4\x97\xc5\xa1imo b\xc5\xabdas), vok\xc5\xb3 atpl\xc4\x97\xc5\xa1imui._NEWLINE_Popierius pjaustomas ir speciali\xc5\xb3 \xc4\xafrankiu su kei\xc4\x8diamomis nulau\xc5\xbeiamomis gele\xc5\xbet\xc4\x97mis, kuris vadinamas maketavimo peilis, ta\xc4\x8diau kartais vadinamas ir popieriaus peilis.\n_START_SECTION_\nKonstrukcija\n_START_PARAGRAPH_\nKabinetiniai peiliai paprastai padaryti i\xc5\xa1 vieno med\xc5\xbeiagos (medienos, plastiko, rago, kaulo) gabalo, i\xc5\xa1 jo suformuota tiek tokio peilio gele\xc5\xbet\xc4\x97, tiek rankena. A\xc5\xa1menys b\xc5\xabna negal\xc4\x85sti, bet pakankamai ploni, kad b\xc5\xabt\xc5\xb3 galima pjauti sulenkt\xc4\x85 popieri\xc5\xb3. Gele\xc5\xbet\xc4\x97s smaigalys gali b\xc5\xabti gana bukas, svarbu, kad j\xc4\xaf eit\xc5\xb3 u\xc5\xbeki\xc5\xa1ti \xc4\xaf u\xc5\xbeklijuoto voko ply\xc5\xa1\xc4\xaf, kad vok\xc4\x85 b\xc5\xabt\xc5\xb3 galima atpl\xc4\x97\xc5\xa1ti._NEWLINE_Kai kurie kabinetiniai peiliai savo sandara ir i\xc5\xa1vaizda gali atitikti darbinius  ar kovinius peilius. Tai ypa\xc4\x8d b\xc5\xabdinga suvenyriniams kabinetiniams peiliams, kurie savo i\xc5\xa1vaizda gali priminti kalavijus ir kitokius gele\xc5\xbetinius ginklus.\n_START_SECTION_\nKnyg\xc5\xb3 pjaustymas\n_START_PARAGRAPH_\nSeniau tokius peilius naudodavo nevartyt\xc5\xb3 knyg\xc5\xb3 lap\xc5\xb3 pjaustymui. Pagal vien\xc4\x85 ankstesni\xc5\xb3 knyg\xc5\xb3 mink\xc5\xa1tais vir\xc5\xa1eliais spausdinimo b\xc5\xabd\xc5\xb3 j\xc5\xb3 lapai b\xc5\xabdavo taip \xc4\xafri\xc5\xa1ami, kad lapai vartymo kra\xc5\xa1te likdavo sujungti, tod\xc4\x97l norint skaityti tuos lapus tekdavo atskirti vien\xc4\x85 nuo kito sulenkimo vietoje. Tam ir buvo naudojami kabinetiniai peiliai.'